Трухиљо је био познат по својој мегаломанији. Одмах по доласку на власт променио је име главног града из Санто Доминго у Сијудад Трухиљо, себе је називао „доброчинитељем“ и од себе створио култ заснован на терору. Контролисао је већи део економије земље, одузимајући експропријацијом имања и грађевинске објекте од својих супарника. 1937. године наредио је масакр 20.000 Хаићана који су живели и радили у граничној области између Доминиканске Републике и Хаитија.